**Hyvät Lyseon opiskelijat sekä huoltajat!**

Aloitamme tämän 3. jakson 3.12. torstaina poikkeuksellisesti erilaisella ohjelmalla.

**Opiskelijoiden päivään kuuluu omatoimista työskentelyä** 10.12.2020 juhlittavaan YK:n kansainvälisen ihmisoikeuksien päivään valmistautuen ja ajatuksia herätellen. Ihmisoikeuksien päivää vietetään juuri 10.12., koska samana päivänä vuonna 1948 sovittiin YK:n jäsenvaltioiden kesken yleismaailmallisesta ihmisoikeuksien julistuksesta. Suomen YK-liiton sivuilla päivän merkitystä kuvataan näin:

"Ihmisoikeuksien päivän tavoitteena on juhlistaa niitä oikeuksia, jotka on turvattu kansainvälisissä ihmisoikeussopimuksissa jokaiselle ihmiselle. Päivän tavoitteena on lisäksi muistuttaa oikeuksiin liittyvistä velvollisuuksista, ja jokaiselle kuuluvasta vastuusta edistää ihmisoikeuksia maailmanlaajuisesti. Ihmisoikeuksien suojelu ja niiden toteutumisen edistäminen ovat YK:n ydintehtäviä. Ihmisoikeudet ovat läpileikkaavasti läsnä koko YK-järjestelmässä, kestävän kehityksen tavoitteissa sekä rauhan ja turvallisuuden kysymyksissä."

Haluamme siis, että sinä lyseolaisena saat tutustua uusiin näkökulmiin ja saat uusia ajatuksia päivän teemoihin liittyen. Olemme Unesco-kouluna erityisesti sitoutuneita edistämään ihmisoikeuksien toteutumista toiminnassamme. Alla ovat ohjeet aiheen itsenäiseen käsittelyyn:

1. Tutustu seuraavien linkkien kautta muutamaan lukiolaiselle suunnattuun videoon kahdesta ensimmäisestä linkistä sekä kolmannen linkin videoon ihmisoikeuksista.

Unicefin videoita lasten oikeuksista

[Videot (unicef.fi)](https://www.unicef.fi/koulut/ihmisoikeus-ja-globaalikasvatusmateriaalit/videot/)

Maailmankoulun nettisivuilta videoita useista eri aiheista

[Maailmankoulu](https://maailmankoulu.fi/videot/)

Ihmisoikeuskeskuksen video

[Mitä ihmisoikeudet ovat](https://www.youtube.com/watch?v=jJzISf9srHY&feature=youtu.be)

2. Kun olet tutustunut ihmisoikeuksien tilanteeseen, osallistu seuraavan linkin kautta anonyymiin äänestykseen, jossa kartoitetaan lyseolaisten näkemystä siitä, mikä ihmisoikeuksien osa vaatii eniten huomiotamme nykypäivän maailmassa ja mitä me Lyseossa voisimme tehdä ihmisoikeuksien edistämiseksi. [Tässä linkki kyselyyn.](https://forms.office.com/Pages/ResponsePage.aspx?id=gUEUTmgvH0Cqhp7J5ADms86b-Km1Sn5FtIAyN-eqJ8lURFdMRFg3SDA1REtFTTU5VFpGWVA3TjZFTS4u)

3. Valmistaudu 10.12. eli ensi viikon torstain viettämiseen miettimällä seuraavia asioita: voisitko pukea päällesi jotakin sinistä ja tehdä mahdollisesti somepäivityksen aiheeseen liittyen. Sinisestä paidasta on tullut erityisesti maailmalla kiusaamisen ja syrjinnän vastainen symboli. Ota kantaa ensi torstaina kiusaamisesta vapaan Lyseon puolesta pukemalla päälle jotain sinistä! Löydät kannanottoja maailmalta aihetunnisteella #blueshirtday®. Lisää torstain somepäivitykseesi myös seuraavat aihetunnisteet ja voit myös tägätä päivitykseen @jyvaskylan\_lyseo:

#jkllyseo #unescokoulu #ihmisoikeudet

Kiitos, kun välität!